als_Latn dik_Latn sag_Latn
Ekipi i Kukësit do të marrë pjesë në turnin e dytë kualifikues për “Champions League” , por përveç listës me 23 lojtarëve që përzgjedh Kukësi për të aktivizuar në dy ndeshjet e këtij turi, duhet të dorëzojë dhe organikën e plotë të stafit teknik.
Një nga rolet që duhet me çdo kushte që të plotësohet është ai i drejtorit sportiv, që tek verilindorët momentalisht është vakant.
Pas largimit të Dritan Dervishit, që mbulonte pozicionin e drejtorit të përgjithshëm, presidenti Gjici hoqi dorë për ta mbuluar këtë pozicion.
Vetëm dy ditë më parë, vetë bosi i kuksianëve deklaroi se klubi është në kërkim të një drejtori teknik, madje zbuloi dhe faktin se me shumë gjasa nuk do të jetë shqiptar.
E pritshme, pas kushtit të UEFA-s, por koha në dispozicion është mjaft e kufizuar sepse në dispozicion të kampionëve janë vetë 6 ditë, për të dërguar një kopje të kontratës së drejtorit sportiv.
Mbetet për tu parë se kush do të jetë emri më i ri në bankinën e Kukësit, por e sigurt mbetet që shumë shpejt Kukësi të ketë risi në drejtim.
als_Latn als_Latn als_Latn als_Latn als_Latn als_Latn